Երբ հարևանի հասակակից աղջկա՝ Զարիկի հետ հաշվում ենք մեր պապիկ-տատիկներին, իմ ունեցածը միշտ ավելի շատ է ստացվում, քանի որ պապս ու տատս անհաշիվ քույրեր ու եղբայրներ ունեն: Զարիկին հատկապես զայրացնում է այն, որ ես իմ պապեղբայրների ու պապքույրերի, տատեղբայրների և տատքույրերի՝ առանց այդ էլ երկար ցուցակում նաև Իմրանին եմ հիշատակում: Բայց դե, ի՞նչ կարող է անել, փաստը մնում է փաստ, որ նա էլ է իմ պապը: